Rámcová dohoda č. xxxxxx
o povinnom zmluvnom poistení zodpovednosti za škodu spôsobenú prevádzkou motorového vozidla uzavretá v zmysle § 788 a nasl. zákona č. 40/1964 Zb. Občiansky zákonník, zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov                                         (ďalej len „rámcová dohoda“)


Účastníci dohody

	Poisťovateľ:
	

	Názov:
	[●]

	Sídlo:
	[●]

	Zastúpený:
	[●]

	IČO:
	[●]

	DIČ:
	[●]

	IČ DPH (ak je pridelené):
	[●]

	Bankové spojenie:
	[●]

	Číslo účtu: 
	[●]

	BIC/SWIFT kód:
	[●]

	Webové sídlo (URL):
	[●]

	Zápis:
	v Obchodnom registri [●] súdu [●], oddiel [●], vložka č.: [●]
alternatívne v Živnostenskom registri Okresného úradu [●], číslo živ. registra: [●]

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]



        (ďalej len „poisťovateľ“)

a

        Poistník:
	Názov:
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 02 Bratislava, Slovenská republika

	Zastúpený:
	[●]

	IČO:
	00 151 866

	DIČ:
	2020571520

	IČ DPH:
	SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu: 
	SK78 8180 0000 0070 0018 0023

	BIC/SWIFT kód:
	SPSRSKBA

	Webové sídlo (URL):
	http://www.minv.sk/

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]



(ďalej len „poistník“)
(poisťovateľ a poistník spoločne ďalej len „účastníci dohody“)



	


Článok I.
Úvodné ustanovenia

1.1. Poistník uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „Flotilové poistenie – povinné zmluvné poistenie za škodu spôsobenú prevádzkou motorového vozidla v rozsahu stanovenom zákonom č.381/2001 Z.z.“ (ďalej len „Verejné obstarávanie“). 
1.2. Výsledkom Verejného obstarávania je výber úspešného uchádzača – poisťovateľa, s ktorým je uzatvorená táto rámcová dohoda.

1.3. Ak je účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte rámcovej dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia rámcovej dohody nevyplýva inak. Ak z obsahu a kontextu ustanovenia rámcovej dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.


Článok II.
Predmet rámcovej dohody

2.1. Účelom tejto rámcovej dohody je stanoviť práva a povinnosti účastníkov dohody a štandardné podmienky obchodného vzťahu medzi účastníkmi dohody, ktoré sa budú aplikovať na jednotlivé čiastkové flotilové poistné zmluvy, predmetom ktorých bude poskytovanie služieb špecifikovaných v bode 2.3 tohto článku a v Prílohe č. 1 rámcovej dohody – Opis predmetu zákazky, a ktoré budú účastníci dohody uzatvárať výhradne na základe písomnej výzvy poistníka, ktorou sa na účely tejto rámcovej dohody rozumie doručenie poistníkom schválenej a podpísanej Špecifikácie poisťovaných vozidiel v zmysle bodu 6.1 tejto rámcovej dohody (ďalej len „výzva“) za podmienok stanovených touto rámcovou dohodou, na základe ktorých účastníci dohody uzatvoria jednotlivé čiastkové flotilové poistné zmluvy (ďalej len „poistná zmluva“ alebo aj „flotilová poistná zmluva“). Vzor poistnej zmluvy tvorí Prílohu č. 4 tejto rámcovej dohody. Na účely tejto rámcovej dohody sa „flotilou“ rozumie zoznam vozidiel poistníka, pri ktorých má poistník povinnosť uzavrieť poistnú zmluvu, a ktoré sú uvedené v Špecifikácii poisťovaných vozidiel v členení do jednotlivých skupín tvoriacej Prílohu č. 2 tejto rámcovej dohody.

2.2. Na základe poistných zmlúv sa poisťovateľ zaväzuje poskytnúť pre poistníka služby a s nimi súvisiace plnenia za podmienok stanovených touto rámcovou dohodou a Prílohou č. 1 tejto rámcovej dohody (spolu ďalej aj ako „služby“ alebo „poistenie“), ktorých rozsah bude bližšie špecifikovaný v poistných zmluvách a povinnosť poistníka zaplatiť poisťovateľovi za riadne a včas poskytnuté služby cenu za služby podľa čl. VII tejto rámcovej dohody, a to za podmienok ustanovených v tejto rámcovej dohode a poistných zmluvách. Cena za služby musí byť v súlade s jej štruktúrovaným rozpočtom uvedeným v Prílohe č. 2 tejto rámcovej dohody.

2.3. Predmetom tejto rámcovej dohody sú podmienky poskytnutia služieb povinného zmluvného poistenia zodpovednosti za škodu spôsobenú prevádzkou služobných motorových vozidiel (ďalej len „vozidlá“) vo vlastníctve Slovenskej republiky v správe Ministerstva vnútra Slovenskej republiky (ďalej len „ministerstvo“) a v správe ostatných rozpočtových a príspevkových organizácií v zriaďovateľskej pôsobnosti ministerstva, pri ktorých má poistník povinnosť uzavrieť poistnú zmluvu podľa § 3 zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej len „zákon o PZP“) a spôsob uzatvárania poistných zmlúv, a to k vozidlám, ktoré sú podrobne špecifikované v Prílohe č. 2 tejto rámcovej dohody.

2.4. Špecifikácia poisťovaných vozidiel v členení do skupín (ďalej len „Špecifikácia poisťovaných vozidiel“), pri ktorých má poistník povinnosť uzavrieť poistnú zmluvu podľa § 3 zákona o PZP je uvedená v Prílohe č. 2 tejto rámcovej dohody.

2.5. Povinné zmluvné poistenie zodpovednosti za škodu sa riadi zákonom o PZP, Vyhláškou Ministerstva financií Slovenskej republiky č. 413/2001 Z. z., ktorou sa vykonáva zákon o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení vyhlášky č. 569/2004 Z. z. a príslušnými ustanoveniami Občianskeho zákonníka.



Článok III.
                                                                       Miesto poskytnutia služieb

3.1.          Miestom poskytovania služieb je sídlo poistníka a sídla rozpočtových a príspevkových organizácií v jeho zriaďovateľskej pôsobnosti, ktoré sú poverené vykonávaním povinností v súlade s ustanoveniami zákona o PZP, a v ktorých správe sa nachádzajú poisťované vozidlá, kde prebieha administratívna správa poistenia, doručovanie dokladov a určenie miesta dodania na daňové účely. Územný rozsah poistného krytia a asistenčných služieb poskytovaných poisťovateľom je vymedzený územím Slovenskej republiky a/alebo cudzieho štátu, s ktorým Slovenská kancelária poisťovateľov uzavrela dohodu o vzájomnom vyrovnaní nárokov na náhradu škody spôsobenej prevádzkou motorového vozidla.



Článok IV.
Termíny plnenia a doba platnosti rámcovej dohody

4.1. Rámcová dohoda sa uzatvára na obdobie štyridsaťosem (48) mesiacov od dňa nadobudnutia účinnosti tejto rámcovej dohody. Poistné obdobie pre každú poistnú zmluvu uzatvorenú na základe tejto rámcovej dohody bude dohodnuté v konkrétnej poistnej zmluve.

4.2. Ak poistník nadobudne vozidlo, pri ktorom má povinnosť uzavrieť zmluvu o poistení zodpovednosti za škodu spôsobenú prevádzkou motorového vozidla, pričom na účely tejto rámcovej dohody sa za moment nadobudnutia vozidla považuje deň jeho fyzického odovzdania a prevzatia poistníkom na základe zmluvnými stranami podpísaného písomného preberacieho protokolu (ďalej len „Nadobudnutie vozidla“), stáva sa táto zodpovednosť za škodu spôsobenú prevádzkou motorového vozidla poistená dňom pridelenia tabuľky s evidenčným číslom motorovému vozidlu, a to orgánom príslušným na pridelenie tabuľky s evidenčným číslom podľa zákona č. 8/2009 Z. z. o cestnej premávke a o zmene a doplnení niektorých zákonov. To neplatí ak poistník nezaradí vozidlo do Špecifikácie poisťovaných vozidiel v rámci jej aktualizácie, v súlade s čl. VII tejto rámcovej dohody. 


Článok V.
Limity poistného plnenia

5.1. Limity poistného plnenia z jednej škodovej udalosti sú dohodnuté nasledovne: 

5.1.1. 6 450 000,- Eur  (šesť miliónov štyristo päťdesiattisíc eur) za škodu na zdraví, inú ujmu a náklady pri usmrtení, ako aj za uplatnené, preukázané a vyplatené náklady zdravotnej starostlivosti, nemocenské dávky, dávky nemocenského zabezpečenia, úrazové dávky, dávky úrazového zabezpečenia, dôchodkové dávky, dávky výsluhového zabezpečenia a dôchodky starobného dôchodkového sporenia, ktoré je poistený povinný nahradiť príslušným subjektom (najmä Sociálnej poisťovni a zdravotným poisťovniam) podľa § 4 ods. 2 písm. a) zákona o PZP a náklady podľa § 4 ods. 3 zákona o PZP, bez ohľadu na počet zranených alebo usmrtených a
5.1.2. 6 000 000,- Eur (šesť miliónov eur) za škodu vzniknutú poškodením, zničením, odcudzením alebo stratou veci, za ušlý zisk a za účelne vynaložené náklady spojené s právnym zastúpením poškodených pri uplatňovaní nárokov na náhradu škody na zdraví, inej ujmy, nákladov pri usmrtení, škody na veciach a ušlého zisku ak poisťovateľ nesplnil povinnosti uvedené v § 11 ods. 6 písm. a) alebo písm. b) zákona o PZP alebo poisťovateľ neoprávnene odmietol poskytnúť poistné plnenie, alebo neoprávnene krátil poskytnuté poistné plnenie podľa § 4 ods. 2 písm. b) až d) zákona o PZP, bez ohľadu na počet poškodených.

5.2. V prípade zmeny legislatívy, ktorým dôjde k zvýšeniu minimálnych limitov odškodnenia, pristúpi poisťovateľ automaticky k navýšeniu limitov odškodnenia dohodnutých v tejto rámcovej dohode, a to bez navýšenia poistného dohodnutého v tejto rámcovej dohode. Zmenu podľa predchádzajúcej vety vykonajú účastníci dohody vo forme písomného dodatku o zmene rámcovej dohody v súlade s ustanoveniami § 18 ods. 1 písm. a)  Zákona o verejnom obstarávaní.



Článok VI.
Podmienky poskytovania služieb

6.1 Pre potreby uzatvárania poistných zmlúv, poistník v lehote najneskôr pätnásť (15) dní pred nadobudnutím účinnosti rámcovej dohody alebo pred uplynutím poistného obdobia, ktoré bude dohodnuté v konkrétnej poistnej zmluve, doručí poisťovateľovi schválenú a podpísanú Špecifikáciu poisťovaných vozidiel, s aktuálnym stavom poisťovaných vozidiel. Špecifikácia poisťovaných vozidiel sa po doručení poisťovateľovi stáva neoddeliteľnou prílohou príslušnej poistnej zmluvy. Poisťovateľ v súlade so sadzobníkom uvedeným v Prílohe č. 2 rámcovej dohody, vypočíta výšku ročného poistného za všetky vozidlá podľa Špecifikácie poisťovaných vozidiel. Takto stanovenú výšku ročného poistného, schválenú a podpísanú za stranu poisťovateľa doručí bezodkladne poistníkovi.

6.2.       Na základe doručenej Špecifikácie poisťovaných vozidiel podľa predchádzajúceho bodu a v súlade so sadzbami poistného podľa Prílohy č. 2 tejto rámcovej dohody, je poisťovateľ povinný do desiatich (10) pracovných dní odo dňa jej doručenia poisťovateľovi uzatvoriť s poistníkom príslušnú poistnú zmluvu v súlade so vzorom poistnej zmluvy, ktorý tvorí Prílohu č. 4 tejto rámcovej dohody Poistník je povinný pri uzatváraní poistnej zmluvy, resp. pri doplnení poistnej zmluvy uviesť všetky požadované údaje o vozidlách prostredníctvom Špecifikácie poisťovaných vozidiel v rozsahu špecifikácie vozidiel poistníka uvedenej v prílohe č.2 tejto rámcovej dohody. 

6.3.       S povinným zmluvným poistením zodpovednosti za škodu spôsobenú prevádzkou motorového vozidla v prípade poistnej udalosti sú spojené predovšetkým nasledovné činnosti:
a) nahlásenie poistnej udalosti,
b) obhliadka poškodeného motorového vozidla ako aj obhliadka motorového vozidla škodcu, ak je nevyhnutná v objektoch poistníka a v objektoch rozpočtových a príspevkových organizácií v jeho zriaďovateľskej pôsobnosti,
c) doloženie potrebných dokladov týkajúce sa poistnej udalosti,
d) vyplatenie poistnej udalosti poisťovateľom.

6.4.       Medzi služby súvisiace s povinným zmluvným poistením patria najmä služby ako:
a) možnosť zaraďovať nové vozidlá do poistenia a vyraďovať vozidlá z poistenia elektronicky (e-mailom),
b) asistenčné služby pre poisteného (asistenčné služby sa dojednávajú pre osobné, malé nákladné a dodávkové vozidlá s celkovou hmotnosťou neprevyšujúcou 3500 kg. Asistenčné služby musia byť v rozsahu všeobecných podmienok poskytovania asistenčných služieb pre bežné spotrebiteľa),
c) možnosť nahlásenia poistnej udalosti telefonicky 7 dní v týždni, 24 hodín denne,
d) možnosť vybavenia poistnej udalosti na jednom mieste, t.j. obhliadka motorového vozidla v zmluvnom servise poisťovateľa.

6.5	Poisťovateľ je povinný vydať poistníkovi na každé vozidlo flotily medzinárodnú automobilovú poisťovaciu kartu, najneskôr dňom účinnosti poistnej zmluvy. Pri vozidlách nadobudnutých v priebehu trvania poistnej zmluvy je poisťovateľ povinný vydať medzinárodnú automobilovú poisťovaciu kartu bezodkladne, najneskôr však do troch (3) pracovných dní po tom, ako mu poistník nahlási nadobudnutie tohto vozidla formou doplnenia Špecifikácie poisťovaných vozidiel podľa č. VII tejto rámcovej dohody.

6.6.     Rozsah poskytovaných služieb bude závisieť od potrieb poistníka a účastníci dohody sa dohodli, že predpokladané množstvo služieb nie je pre poistníka záväzné; skutočne objednané množstvo služieb počas trvania tejto rámcovej dohody môže byť nižšie alebo vyššie ako predpokladané množstvo služieb a poistník si vyhradzuje právo neobjednať služby, resp. právo objednať jednotlivé služby vo vyššom množstve tak, aby uvedené bolo v súlade s princípom proporcionality (primeranosti), ako aj ostatnými základnými princípmi verejného obstarávania a zároveň bol zachovaný maximálny finančný limit, t. j. Maximálna cena rámcovej dohody podľa čl. VII, bodu 7.4 rámcovej dohody. Poisťovateľ má nárok na odplatu, resp. cenu, len za skutočne poskytnuté množstvo služieb. Vecné, finančné a časové rozloženie plnenia podľa tejto rámcovej dohody bude dohodnuté v konkrétnej poistnej zmluve pre konkrétne poistné obdobie.

6.7.       Poistník je povinný vykonávať povinnosti poisteného v súlade s § 10 zákona o PZP a spolupracovať so Slovenskou kanceláriou poisťovateľov v súlade s § 20 ods. 2. písm. e) zákona o PZP, vo veciach týkajúcich sa poistenia zodpovednosti za škodu, budú okrem poistníka vystupovať aj rozpočtové a príspevkové organizácie v jeho zriaďovateľskej pôsobnosti podľa tejto rámcovej dohody.

[bookmark: _Hlk234308625]6.8.    	Po oznámení škodovej udalosti je poisťovateľ povinný do štyridsaťosem (48) hodín kontaktovať poškodeného za účelom dohodnutia termínu a miesta obhliadky, a to v objektoch poistníka, v objektoch rozpočtových a príspevkových organizácií v jeho zriaďovateľskej pôsobnosti podľa tejto rámcovej dohody, prípadne na iných miestach, kde sa poškodené vozidlo bude nachádzať. Obhliadku poškodeného vozidla po uplatnení nároku si dohodne poisťovateľ priamo s poškodeným bez potreby účasti poistníka.

6.9.    Poistník je povinný pri nahlasovaní škodovej, resp. poistnej udalosti predložiť poisťovateľovi kópiu technického preukazu od vozidla (ak bol k vozidlu vydaný, originál technického preukazu predloží len k nahliadnutiu), ktorým bola spôsobená škoda, resp. osvedčenie o evidencii vozidla, a formulár „Správa o nehode“, ktorý musí byť vyplnený a podpísaný účastníkmi škodovej udalosti, a ktorý tvorí prílohu návrhu poistnej zmluvy pre povinné zmluvné poistenie zodpovednosti za škodu spôsobenú prevádzkou motorového vozidla podľa Prílohy č. 4 tejto rámcovej dohody. Správa o nehode nemusí byť predložená, pokiaľ vznik škodovej udalosti riešil policajný orgán a vyhotovil k nej zápis.

6.10.      Poisťovateľ sa  zaväzuje, že  si nebude uplatňovať nárok na náhradu škody, zníženie alebo vrátenie poistného voči poistníkovi za oneskorené oznámenie vzniku škodovej udalosti v prípade, že poistník oznámi vznik škodovej udalosti do šesťdesiatich (60) dní od jej vzniku. 

6.11.      Poisťovateľ je povinný akceptovať výsledky obhliadky motorových vozidiel, ktoré vykonala iná poisťovňa oprávnená na výkon poistnej činnosti v rámci zákona o PZP. Vykonanie takejto obhliadky sa bude preukazovať predložením originálu alebo úradne osvedčenou kópiou zápisu o obhliadke.

6.12.      Zoznam pobočiek, zastúpení, zmluvných partnerov alebo iných osôb schopných vysporiadať škodové udalosti, resp. poistné udalosti tvorí Prílohu č. 3 tejto rámcovej dohody ako jej neoddeliteľná súčasť.

6.13.      Poisťovateľ  je povinný poistníkovi pravidelne mesačne do desiateho (10.) dňa nasledujúceho mesiaca za príslušný kalendárny mesiac predkladať prehľady plnenia nárokov poškodených na úhradu škody spôsobenej vozidlami poistníka v nasledovnom rozsahu: číslo poistnej udalosti, dátum vzniku poistnej udalosti, dátum hlásenia poistnej udalosti, rezortné evidenčné číslo alebo tabuľku s evidenčným číslom alebo štátnu poznávaciu značku vozidla poistníka, výšku rezerv na poistné plnenie a výšku plnenia nároku náhrady poškodenému v mene Euro.

6.14.      Poisťovateľ je povinný ukončiť prešetrovanie potrebné na zistenie rozsahu jeho povinnosti pre poskytnutie poistného plnenia a vyplatiť poistné plnenie v zákonom stanovenej lehote a v prípade jej nedodržania uhradí poistníkovi všetky preukázateľné škody a náklady, ktoré mu vzniknú z nedodržania lehoty poisťovateľom a úroky z omeškania v dohodnutej výške.

6.15.      Poisťovateľ je povinný vykonávať  plnenia podľa tejto rámcovej dohody s vlastným personálnymi a technickými  kapacitami..

[bookmark: _Hlk233610316]6.16.      Poisťovateľ sa zaväzuje poskytovať služby riadne a včas, v kvalite a spôsobom podľa Prílohy č. 1 tejto rámcovej dohody a zákona o PZP. Služby musia byť poskytnuté bez akýchkoľvek vád, predovšetkým v súlade s dohodnutými charakteristikami podľa Prílohy č. 1 rámcovej dohody, platnými všeobecne záväznými právnymi predpismi Slovenskej republiky, príslušnými normami a podmienkami tejto rámcovej dohody, podľa pokynov poistníka, v súlade so záujmami poistníka, ktoré sú poistiteľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal poisťovateľ poznať v súlade s príslušnými všeobecne záväznými právnymi predpismi platnými na území Slovenskej republiky. Poisťovateľ je povinný spolu s poskytovaním služieb odovzdať poistníkovi aj príslušnú dokumentáciu týkajúcu sa služieb, ak sa táto vyžaduje podľa tejto rámcovej dohody, a to vždy v slovenskom jazyku alebo spolu s úradným prekladom do slovenského jazyka, za ktorého správnosť zodpovedá poisťovateľ.

6.17.      Poisťovateľ sa zaväzuje poistníka bez zbytočného odkladu písomne informovať o všetkých okolnostiach dôležitých pre riadne a včasné poskytovanie služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov poistníka voči poisťovateľovi.

6.18.      Poisťovateľ sa môže odchýliť od pokynov poistníka len vtedy, ak je to nevyhnutné pre záujmy poistníka a ak si poisťovateľ nemôže včas zabezpečiť predchádzajúci súhlas poistníka. V takomto prípade je poisťovateľ povinný bez zbytočného odkladu informovať poistníka o týchto skutočnostiach.

6.19.      Poisťovateľ sa zaväzuje písomne upozorniť poistníka na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si poisťovateľ nesplní túto svoju povinnosť, zodpovedá za škodu tým spôsobenú. V prípade, ak poistník trvá napriek upozorneniu poisťovateľa na ním navrhnutom postupe, podkladoch alebo pokynoch, je poisťovateľ povinný postupovať podľa pokynov poistníka, pričom však poisťovateľ nezodpovedá za akúkoľvek škodu, ktorá v tomto prípade vznikne.

6.20.      Poisťovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa poistníka a jeho činnosti, ktoré poistník sprístupní poisťovateľovi v rámci predzmluvných rokovaní a pri poskytovaní služieb podľa tejto rámcovej dohody (ďalej len „Dôverné informácie”). Za Dôverné informácie sa pre účely rámcovej dohody považujú informácie, ktoré sú takto poistníkom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto poistník považuje. Poisťovateľ sa zaväzuje, že použije Dôverné informácie výhradne na účely poskytovania služieb definovaných v Prílohe č. 1 rámcovej dohody a zákona o PZP.


Článok VII.
Poistné, výška a úhrada poistného

6.1. Cena za služby je výsledkom Verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako cena konečná. (ďalej len „poistné“ alebo „cena“).

6.2. Podľa zákona č. 222/2004 Z.z. o dani z pridanej hodnoty v znení neskorších predpisov sú poisťovacie služby od dani z pridanej hodnoty (ďalej len „DPH“) oslobodené, výška DPH je rovná 0,00 % (0,00 €).

6.3. Cenou objednaných služieb (poistného) je celková cena služieb objednaných na základe jednej výzvy a poskytnutá na základe jednej poistnej zmluvy. Sadzby ročného poistného sú uvedené v Prílohe č. 2 tejto rámcovej dohody.

6.4. Maximálna cena Dohody, t. j. hodnota finančného limitu, ktorá môže byť uhradená poistníkom na základe tejto rámcovej dohody/poistných zmlúv v súlade s výsledkom Verejného obstarávania a s touto rámcovou dohodou je cena rovnajúca sa Cene uvedenej v Prílohe č. 2 tejto rámcovej dohody.

6.5. Úhradu poistného a jeho splatnosť za všetky vozidlá uvedené v Špecifikácii poisťovaných vozidiel vykoná poistník hromadne v lehote najneskôr do dvoch (2) mesiacov od účinnosti uzatvorenia poistnej zmluvy.

6.6. Za všetky vozidlá podľa Špecifikácie poisťovaných vozidiel, ktorých prevádzkovateľom je Prezídium Hasičského a záchranného zboru a krajské riaditeľstvá Hasičského a záchranného zboru, je výška poistného stanovená podľa skupiny „E - zásahové vozidlá jednotiek požiarnej ochrany“, ak nie je ustanovená nižšia sadzba poistného.

6.7. Pri nadobudnutí vozidiel v priebehu trvania poistnej zmluvy bude toto vozidlo automaticky poistené od momentu jeho Nadobudnutia vozidla s tým, že túto skutočnosť poistník nahlási poisťovateľovi do desiateho (10) dňa mesiaca nasledujúceho po mesiaci, v ktorom došlo k nadobudnutiu vozidla, a to formou doplnenia k Špecifikácií poisťovaných vozidiel, ktorý tvorí Prílohu č. 1 konkrétnej poistnej zmluvy a Prílohu č. 2 tejto rámcovej dohody. To neplatí v prípade, ak poistník nezaradí toto vozidlo do doplnenia Špecifikácie poisťovaných vozidiel. Poisťovateľ v súlade so sadzbami poistného pre povinné zmluvné poistenie uvedenými v Prílohe č. 2 rámcovej dohody, vypočíta výšku ročného poistného za všetky vozidlá v doplnení Špecifikácie poisťovaných vozidiel. Takto stanovenú výšku dodatočného poistného, poisťovateľ písomne oznámi poistníkovi a toto oznámenie doručí bezodkladne, najneskôr do siedmich (7) dní poistníkovi. Poistník vykoná úhradu poistného najneskôr do tridsiatich (30) dní odo dňa doručenia oznámenia podľa predchádzajúcej vety.

6.8. Pri zániku poistenia z dôvodov uvedených v § 9 ods.1 zákona o PZP vráti poisťovateľ zostávajúcu pomernú časť už uhradeného poistného za príslušné vozidlo (preplatok) na účet poistníka, a to v lehote najneskôr do štrnástich (14) dní od písomného nahlásenia zániku.

6.9. Doplnenie, ktorého predmetom bude aktualizácia Špecifikácie poisťovaných vozidiel pri nadobudnutí vozidiel v priebehu trvania poistnej zmluvy a zmeny určenia použitia vozidiel, ktoré sú už uvedené v Špecifikácii poisťovaných vozidiel, musí obsahovať špecifikáciu vozidiel (počet motorových vozidiel príslušnej skupiny motorových vozidiel, sadzby poistného príslušnej skupiny motorových vozidiel a sumu poistného). Rovnakým spôsobom sa bude aktualizovať Špecifikácia poisťovaných vozidiel aj v prípade vyraďovania vozidiel z poistnej zmluvy. Predmetné doplnenie nadobúda účinnosť až po jeho písomnom potvrdení (akceptácii) poisťovateľom v súlade s čl. XI. bod 11.1 tejto rámcovej dohody, pričom po jeho akceptácii sa stáva neoddeliteľnou súčasťou rámcovej dohody/poistnej zmluvy a v príslušnom rozsahu nahrádza jej pôvodné znenie.

6.10.    Poistník je povinný vozidlá odhlasovať z poistenia do tridsať (30) dní od zmeny majúcej za následok zánik poistenia dokladovaním tejto zmeny príslušným dokladom. Odhlásenie vozidla z poistenia je možné vykonať elektronickou formou zaslaním oznámenia z e-mailovej adresy kontaktnej osoby poistníka na e-mailovú adresu kontaktnej osoby poisťovateľa a to bez potreby doloženia príslušného dokladu preukazujúceho dôvod odhlásenia vozidla z poistenia.

6.11. Poisťovateľ sa zaväzuje neuplatňovať zvýšenie poistného pre kategóriu vozidiel s právom prednosti v jazde, vozidlá určené na prepravu nebezpečných vecí a za vozidlá skupiny „E – zásahové vozidlá jednotiek požiarnej ochrany“ uvedené v Špecifikácii poisťovaných vozidiel.

6.12. Poisťovateľ sa zaväzuje neuplatňovať zvýšenie poistného v prípade, ak na poistenom vozidle dôjde k montáži zvláštneho výstražného svetla modrej alebo červenej farby, v dôsledku čoho sa vozidlo stane vozidlom s právom prednostnej jazdy, alebo ak bude vozidlo určené na prepravu nebezpečných vecí.

6.13. [bookmark: _Hlk234308914]Potvrdenia o úhrade poistného, v prípade že ich bude poisťovateľ vyžadovať, bude vydávať poistník v elektronickej forme poisťovateľovi (resp. Slovenskej kancelárii poisťovateľov) v prípade vzniku škodovej alebo poistnej udalosti a pre potreby vydania medzinárodných automobilových poisťovacích kariet. Medzinárodné automobilové poisťovacie karty bude na žiadosť poistníka vydávať poisťovateľ na všetkých jeho pobočkách alebo zaslaním elektronickou formou, a to do troch (3) pracovných dní odo dňa doručenia žiadosti poistníka.





Článok VIII. Osobitné dojednania

7.1. V Prílohe č. 5 tejto rámcovej dohody sú uvedené údaje o všetkých známych subdodávateľoch poisťovateľa, ktorí sú známi v čase uzatvárania tejto rámcovej dohody, údaje o predmete a rozsahu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

7.2. Poisťovateľ je povinný poistníkovi oznámiť akúkoľvek zmenu údajov u subdodávateľov uvedených v Prílohe č. 5 rámcovej dohody, a to bezodkladne po tom, ako sa o tejto skutočnosti dozvie.

7.3. V prípade zmeny a/alebo doplnenia subdodávateľa je poisťovateľ povinný najneskôr do piatich (5) pracovných dní  pred plánovanou  zmenou  subdodávateľa predložiť/zaslať poistníkovi na písomné odsúhlasenie informácie o novom subdodávateľovi v rozsahu údajov podľa bodu 8.1 tohto článku a predmety príslušných subdodávok. Pri výbere subdodávateľa musí poisťovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

7.4. Poisťovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je poisťovateľ povinný kedykoľvek na žiadosť poistníka bezodkladne preukázať. V prípade, ak poistník písomne odsúhlasí zmenu subdodávateľa, poisťovateľ vypracuje aktualizovanú Prílohu č. 5 tejto rámcovej dohody, ktorá  v celom rozsahu  nahradí  pôvodnú Prílohu č. 5 rámcovej dohody.  Zmenu podľa predchádzajúcej vety vykonajú účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.    

7.5. Poisťovateľ vyhlasuje, že v čase uzatvorenia rámcovej dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“ a „Register partnerov verejného sektora“), pokiaľ sa ho povinnosť zápisu do Registra partnerov verejného sektora týka. Ak sa na strane poisťovateľa ako účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora. 

7.6. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia poisťovateľovi. 

7.7. Povinnosti poisťovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto rámcovej dohody. 

7.8. Poisťovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poisťovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke. 

7.9. V prípade, že poisťovateľ, jeho subdodávateľ podľa Zákona o verejnom obstarávaní  alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, poisťovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1 písm. c) Zákona o verejnom obstarávaní.

7.10. Účastníci dohody sa dohodli, že si pri poskytovaní služieb a počas doby platnosti tejto rámcovej dohody a/alebo poistnej zmluvy poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním služieb. 

7.11. Účastníci dohody sa dohodli, že v prípade ak podmienky Verejného obstarávania, osobitné právne predpisy alebo táto rámcová dohoda vyžadujú  pre poskytovanie služieb osobitné povolenia, resp.  certifikáty, poisťovateľ je povinný disponovať takýmito povoleniami, resp. certifikátmi a udržiavať ich v platnosti počas celej doby trvania rámcovej dohody, inak sa porušenie tejto povinnosti bude považovať za podstatné porušenie rámcovej dohody. Poisťovateľ je povinný kedykoľvek počas platnosti tejto rámcovej dohody na výzvu poistníka bezodkladne predložiť poistníkovi takéto povolenie, resp. certifikát.

7.12. Poisťovateľ berie na vedomie, že finančné prostriedky poistníka určené na zaplatenie ceny za služby sú verejnými prostriedkami zo štátneho rozpočtu Slovenskej republiky. Poisťovateľ berie na vedomie, že použitie verejných prostriedkov, kontrolu použitia týchto prostriedkov a vymáhania ich neoprávneného použitia alebo zadržanie sa vzťahuje režim upravený osobitnými predpismi z oblasti rozpočtových pravidiel a finančnej kontroly. 

Účastníci dohody sa dohodli, že obsah všetkých dokumentov, ktoré ustanovujú pravidlá použitia verejných prostriedkov, ako aj všetky dokumenty v tejto oblasti, z ktorých pre poisťovateľa vyplývajú povinnosti v súvislosti s plnením podľa rámcovej dohody, sú pre poisťovateľa záväzné dňom ich zverejnenia, ak boli zverejnené spôsobom, ktorý je pre poisťovateľa dostupný. 

Poisťovateľ je povinný strpieť výkon kontroly, auditu či overovania oprávnenými osobami v súvislosti s poskytnutými plneniami z rámcovej dohody a/alebo poistnej zmluvy, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania rámcovej dohody a/alebo poistnej zmluvy. Povinnosť podľa predchádzajúcej vety je poisťovateľ povinný splniť v termínoch určených poistníkom v zmluvných vzťahoch s príslušnými orgánmi zapojenými do systému použitia verejných prostriedkov uhradených poisťovateľovi na základe rámcovej dohody. Oprávnenými osobami sa rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov Slovenskej republiky a Európskej únie, pričom zamestnanci oprávnení na výkon kontroly sú napríklad:
a) poverení zamestnanci poistníka,
b) Orgán auditu, 
c) Najvyšší kontrolný úrad SR,
d) Úrad pre verejné obstarávanie SR,
e) Úrad vlády SR,
f) splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
g) osoby prizvané kontrolnými orgánmi v súlade s pravidlami uvedenými v grantovej zmluve/ internom predpise. 

Poisťovateľ podpisom rámcovej dohody berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:
a) vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
b) v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
c) požadovať prítomnosť oprávnených osôb zo strany poisťovateľa počas vykonávania kontroly, auditu, či overovania u poisťovateľa;
d) požadovať od poisťovateľa prijatie nápravných opatrení a odstránenie zistených nedostatkov u poisťovateľa.


	Článok XI.
Skončenie rámcovej dohody

8.1. Účastníci dohody sa dohodli, že rámcovú dohodu a/alebo poistnú zmluvu je možné skončiť:
a) písomnou dohodou účastníkov dohody, a to dňom uvedeným v takejto dohode; v dohode o skončení rámcovej dohody a/alebo poistnej zmluvy sa súčasne upravia nároky účastníkov dohody vzniknuté na základe alebo v súvislosti s touto rámcovou dohodou a/alebo poistnou zmluvou, 
b) písomným odstúpením od rámcovej dohody a/alebo poistnej zmluvy v prípade podstatného porušenia rámcovej dohody a/alebo poistnej zmluvy,
c) písomnou výpoveďou v súlade s týmto článkom rámcovej dohody. 

8.2. 	Odstúpenie od rámcovej dohody a/alebo poistnej zmluvy sa uskutoční písomným oznámením odstupujúceho účastníka dohody adresovaným druhému účastníkovi dohody zároveň s uvedením dôvodu odstúpenia od rámcovej dohody a/alebo poistnej zmluvy a je účinné okamihom jeho doručenia druhému účastníkovi dohody. V prípade pochybností sa má za to, že je odstúpenie doručené v súlade s čl. XI, bodom 11.4. Dohody. Účastníci dohody sa dohodli, že odstúpenie od rámcovej dohody a/alebo poistnej zmluvy si budú vždy doručovať na adresu účastníka dohody uvedenú v záhlaví tejto rámcovej dohody. 

8.3. 	Za podstatné porušenie rámcovej dohody sa považuje: 
a) omeškanie poisťovateľa s poskytnutím služieb oproti dohodnutému termínu poskytnutia služieb o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
b) ak cena za služby bude v rozpore s podmienkami dohodnutými v tejto rámcovej dohode a/alebo poistnej zmluve a jej prílohách,  
c) poisťovateľ poskytne poistníkovi služby v rozsahu a kvalite, ktoré sú v rozpore s Prílohou č. 1 rámcovej dohody, zákonom o PZP, touto rámcovou dohodou a/alebo poistnou zmluvou, 
d) poistník je v omeškaní so zaplatením  poistného  o viac ako šesťdesiat (60) dní po lehote jej splatnosti, a to aj napriek písomnej výzve poisťovateľa s určením náhradnej lehoty na vykonanie nápravy, 
e) poisťovateľ poruší jeho povinnosti podľa čl. VIII, bodov 8.2. až 8.12. tejto rámcovej dohody.
f) ak je to výslovne uvedené v tejto rámcovej dohode a/alebo poistnej zmluve.

8.4. Poistník je oprávnený písomne odstúpiť od rámcovej dohody a/alebo poistnej zmluvy v prípade, ak:
a) proti poisťovateľovi začalo konkurzné konanie alebo reštrukturalizácia, 
b) poisťovateľ vstúpil do likvidácie, 
c) poisťovateľ koná v rozpore s touto rámcovou dohodou a/alebo poistnou zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu poistníka toto konanie a jeho následky v určenej primeranej lehote neodstráni. 
8.5. Poistník je oprávnený odstúpiť od rámcovej dohody a/alebo poistnej zmluvy aj v prípade, ak: 
a) existuje dôvod na vylúčenie poisťovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie poisťovateľa stanovený Zákonom o verejnom obstarávaní,
b) táto nemala byť uzatvorená s poisťovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
c) poisťovateľ alebo jeho subdodávateľ nebol v čase uzatvorenia tejto rámcovej dohody a/alebo poistnej zmluvy zapísaný v Registri partnerov verejného sektora alebo bol vymazaný z Registra partnerov verejného sektora, 

8.6. Poistník je oprávnený písomne vypovedať túto rámcovú dohodu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhému účastníkovi dohody. 

8.7. Poisťovateľ je oprávnený písomne vypovedať túto rámcovú dohodu a/alebo poistnú zmluvu s výpovednou dobou šesť (6) mesiacov, ak poistník neuhradil poistné poisťovateľovi a ak je poistník v omeškaní dlhšie ako šesťdesiat (60) dní, a to aj napriek písomnej výzve poisťovateľa s určením náhradnej lehoty na vykonanie nápravy. Výpovedná doba začína plynúť dňom nasledujúcim po dni doručenia písomnej výpovede druhému účastníkovi dohody. 

8.8. Ukončením rámcovej dohody nie sú dotknuté ustanovenia týkajúce sa sankcií, náhrady škody a ďalších ustanovení tejto rámcovej dohody, z ktorých povahy vyplýva, že majú byť zachované aj po ukončení rámcovej dohody. 


Článok X.
Zmluvné pokuty a úroky z omeškania

10.1.     Pre prípad nedodržania podmienok tejto rámcovej dohody a/alebo poistnej zmluvy si účastníci dohody dohodli nasledovné zmluvné pokuty a úroky z omeškania:
a) [bookmark: _Hlk233614619]za omeškanie poisťovateľa s uzatvorením poistnej zmluvy v lehote podľa čl. VI, bodu 6.2. rámcovej dohody si poistník uplatní voči poisťovateľovi zmluvnú pokutu vo výške 0,05% z ceny za jednotlivé služby a/alebo dokumentáciu, s uzatvorením/dodaním ktorej je poisťovateľ v omeškaní, a to za každý, aj začatý deň omeškania, 
b) za omeškanie poisťovateľa s poskytnutím Služieb v lehotách podľa tejto rámcovej dohody a zákona o PZP si poistník uplatní voči poisťovateľovi zmluvnú pokutu vo výške 0,05% z ceny za jednotlivé služby za každý, aj začatý deň omeškania, 
c) za omeškanie poistníka so zaplatením poistného si poisťovateľ uplatní zákonný úrok z omeškania z nezaplateného poistného za každý, aj začatý deň omeškania,
d) za omeškanie poisťovateľa s vydaním a doručením medzinárodnej automobilovej poisťovacej karty poistníkovi v lehote podľa čl. VI, bodu 6.5. rámcovej dohody, si poistník uplatní voči poisťovateľovi zmluvnú pokutu vo výške 50,- EUR (slovom: päťdesiat EUR) za každé jednotlivé vozidlo, a to za každý, aj začatý deň omeškania,
e) za omeškanie poisťovateľa s vrátením nespotrebovanej časti poistného (preplatku) po zániku poistenia konkrétneho motorového vozidla v lehote podľa čl. VII, bodu 7.8. rámcovej dohody si poistník uplatní voči poisťovateľovi zmluvnú pokutu vo výške 0,05 % z ceny za jednotlivé služby za každý, aj začatý deň omeškania,
f) v prípade, ak poisťovateľ poskytne poistníkovi služby, ktoré nespĺňajú stanovené požiadavky na služby podľa čl. VI, bodu 6.16. rámcovej dohody alebo príslušných ustanovení poistnej zmluvy a ich príloh alebo zákona o PZP, si poistník uplatní voči poisťovateľovi zmluvnú pokutu vo výške 10% z ceny za takého služby,
g) v prípade nepravdivosti vyhlásení poisťovateľa, ktoré sú uvedené v čl. VIII, bodoch 8.5. a 8.9.  rámcovej dohody, je poisťovateľ povinný zaplatiť poistníkovi zmluvnú pokutu vo výške 30.000,- EUR (slovom: tridsať tisíc EUR), 
h) v prípade porušenia povinnosti poisťovateľa uvedenej v čl. VI. bode 6.8 a čl. VIII, bode 8.11 si poistník uplatní voči poisťovateľovi zmluvnú pokutu vo výške 10% z ceny, 
i) v prípade porušenia povinností poisťovateľa uvedených v čl. VI, bodoch 6.13. a 6.14. rámcovej dohody a v čl. VIII, bodoch 8.2. a 8.3. rámcovej dohody si poistník uplatní voči poisťovateľovi zmluvnú pokutu vo výške 20% z maximálnej ceny podľa čl. VII bodu 7.4. rámcovej dohody za každé jednotlivé porušenie, a to aj opakovane, čím nie je dotknutý nárok poistníka na náhradu škody, ktorá mu takýmto porušením vznikla.

10.2.     Účastníci dohody sa dohodli, že ostatné zmluvné pokuty a úroky z omeškania, ktoré nie sú výslovne upravené v tejto rámcovej dohode, budú dohodnuté v jednotlivých poistných zmluvách uzatvorených na základe tejto rámcovej dohody.

10.3.      Účastníci dohody vyhlasujú, že nepovažujú výšku zmluvných pokút za neprimeranú, ale považujú ju za zodpovedajúcu významu povinností, ktoré ochraňuje. pokuty a úroky z omeškania budú dohodnuté v jednotlivých poistných zmluvách uzatvorených na základe tejto rámcovej dohody.

10.4.     Zaplatením zmluvnej pokuty poisťovateľom podľa bodu 10.1 tohto článku rámcovej dohody nezaniká nárok poistníka na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta. Lehota na uhradenie zmluvných pokút je tridsať (30) dní odo dňa ich písomného uplatnenia účastníkom dohody.

10.5.     Ak poisťovateľ poruší svoju povinnosť podľa tejto rámcovej dohody a/alebo poistnej zmluvy, je povinný nahradiť poistníkovi tým spôsobenú škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť (vyššia moc). Pre účely tejto rámcovej dohody sa za vyššiu moc považujú udalosti, ktoré nie sú závislé od vôle alebo konania účastníkov dohody, a ktoré nemôžu účastníci dohody ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu rámcovej dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa účastníci dohody dohodnú na ďalšom postupe. Ak nedôjde k dohode podľa predchádzajúcej vety, má účastník dohody, ktorý sa odvolal na okolnosti vylučujúce zodpovednosť, právo odstúpiť od rámcovej dohody.


Článok XI.
Záverečné ustanovenia

10.1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou a/alebo poistnou zmluvou druhému účastníkovi dohody (každá z nich ďalej ako „Oznámenie“) musia byť: 
a) v písomnej podobe (v listinnej alebo elektronickej podobe), 
b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom rámcovej dohody.
Pre vylúčenie pochybností sa za písomnú podobu/formu komunikácie podľa tejto rámcovej dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.

10.2. Oznámenie poskytované poistníkovi bude zaslané na adresu uvedenú v záhlaví rámcovej dohody alebo inej osobe alebo na inú adresu, ktorú poistník priebežne písomne oznámi poisťovateľovi v súlade s týmto článkom rámcovej dohody.

10.3. Oznámenie poskytované poisťovateľovi bude zaslané na adresu uvedenú v záhlaví rámcovej dohody alebo inej osobe alebo na inú adresu, ktorú poisťovateľ priebežne písomne oznámi poistníkovi v súlade s týmto článkom rámcovej dohody.

10.4. Oznámenie nadobúda účinnosť okamihom jeho prevzatia a má sa za prevzaté:
a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
b) v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
c) v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.

10.5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za účastníka dohody, bankového spojenia, čísla účtu a doplnenia k Špecifikácií poisťovaných vozidiel oznámi účastník dohody, ktorého sa niektorá z uvedených zmien týka, písomnou formou túto skutočnosť druhému účastníkovi dohody, inak povinný účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý účastník dohody. V prípade zmien podľa predchádzajúcej vety nie je potrebný písomný dodatok k rámcovej dohode a/alebo poistnej zmluve, písomné Oznámenie je dostačujúce.

10.6. Táto rámcová dohoda a/alebo poistná zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma účastníkmi dohody stávajú neoddeliteľnou súčasťou tejto rámcovej dohody a/alebo poistnej zmluvy. Ustanovenie bodu 11.5 tohto článku rámcovej dohody týmto nie je dotknuté.
10.7. Pokiaľ sa niektoré ustanovenie rámcovej dohody a/alebo poistnej zmluvy stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto rámcovej dohody a/alebo poistnej zmluvy. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto rámcovej dohody a/alebo poistnej zmluvy zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto rámcovej dohody a/alebo poistnej zmluvy.

10.8. V ostatných právach a povinnostiach touto rámcovou dohodou a/alebo poistnou zmluvou neupravených platia príslušné ustanovenia Občianskeho zákonníka, zákona o PZP a ostatné všeobecne záväzne právne predpisy platné na území Slovenskej republiky.

10.9. Účastníci dohody sa dohodli, že prípadné spory vyplývajúce z plnenia tejto rámcovej dohody a/alebo poistnej zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.

10.10. Účastníci dohody vyhlasujú, že túto rámcovú dohodu uzatvorili slobodne a vážne,  prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

10.11. Táto rámcová dohoda nadobúda platnosť dňom jej podpisu všetkými účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie rámcovej dohody v Centrálnom registri zmlúv zabezpečí poistník. 

10.12. Táto rámcová dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. Ak je poisťovateľ zahraničnou osobou alebo ak technicky nie je možné postupovať podľa predchádzajúcej vety, tak sa rámcová dohoda vyhotoví v listinnej podobe v troch (3) vyhotoveniach pre poistníka a dvoch (2) vyhotoveniach pre poisťovateľa, resp. po dvoch (2) vyhotoveniach pre každého poisťovateľa.

10.13. Rámcová dohoda má nižšie uvedené prílohy, ktoré tvoria jej neoddeliteľnú súčasť. V prípade rozporov medzi ustanoveniami rámcovej dohody a jej príloh, majú v otázkach špecifikácie služieb a požiadaviek na služby prednosť ustanovenia Príloh č. 1, 2 a 3 Dohody a v otázkach obchodných, právnych a procesných majú prednosť ustanovenia tejto rámcovej dohody.

· Príloha č. 1:    Opis predmetu zákazky
· Príloha č. 2:    Špecifikácia poisťovaných vozidiel a Štruktúrovaný rozpočet ceny
· Príloha č. 3:    Zoznam pobočiek, zastúpení, zmluvných partnerov alebo iných osôb schopných vysporiadavať škodové udalosti, resp. poistné udalosti
· Príloha č. 4:   Návrh poistnej zmluvy pre povinné zmluvné poistenie zodpovednosti za škodu spôsobenú prevádzkou motorového vozidla, Všeobecné poistné podmienky poistenia zodpovednosti za škodu spôsobenú prevádzkou motorových vozidiel, Osobitné poistné podmienky pre povinné zmluvné poistenie zodpovednosti za škodu spôsobenú prevádzkou motorových vozidiel a Všeobecné podmienky poskytovania asistenčných služieb.
· Príloha č. 5:     Zoznam subdodávateľov


Za poistníka:	Za poisťovateľa:

V [●] dňa [●]	V [●] dňa [●]



.......................................................	.......................................................
	
                      [●]	                                  [●]
                      [●]	                                               [●]


PRÍLOHA Č. 1
Opis predmetu zákazky




PRÍLOHA Č. 2
Špecifikácia poisťovaných vozidiel a Štruktúrovaný rozpočet ceny







































PRÍLOHA Č. 3
Zoznam pobočiek, zastúpení, zmluvných partnerov alebo iných osôb schopných vysporiadavať škodové udalosti, resp. poistné udalosti



PRÍLOHA Č. 4
Návrh poistnej zmluvy

Flotilová poistná zmluva
pre povinné zmluvné poistenie zodpovednosti za škodu spôsobenú prevádzkou motorového vozidla č. xxxxxx 
uzavretá v zmysle § 788 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“), zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení neskorších predpisov (ďalej iba „zákon o PZP“),  Vyhláškou Ministerstva financií Slovenskej republiky č. 413/2001 Z. z., ktorou sa vykonáva zákon o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení vyhlášky č. 569/2004 Z. z. (ďalej len „vyhláška“) a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov
na základe Rámcovej dohody uzatvorenej medzi zmluvnými stranami dňa [●]   
(ďalej len „zmluva“)

Zmluvné strany

Poisťovateľ :
	Názov:
	[●]

	Sídlo:
	[●]

	Zastúpený:
	[●]

	IČO:
	[●]

	DIČ:
	[●]

	IČ DPH (ak je pridelené):
	[●]

	Bankové spojenie:
	[●]

	Číslo účtu: 
	[●]

	BIC/SWIFT kód:
	[●]

	Webové sídlo (URL):
	[●]

	Zápis:
	v Obchodnom registri [●] súdu [●], oddiel [●], vložka č.: [●]
alternatívne v Živnostenskom registri Okresného úradu [●], číslo živ. registra: [●]

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]


[bookmark: _Hlk233357340]  (ďalej len „poisťovateľ“)

a

        Poistník:
	Názov:
	Slovenská republika v zastúpení Ministerstva vnútra Slovenskej republiky

	Sídlo:
	Pribinova 2, 812 02 Bratislava, Slovenská republika

	Zastúpený:
	[●]

	IČO:
	00 151 866

	DIČ:
	2020571520

	IČ DPH:
	SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)

	Bankové spojenie:
	Štátna pokladnica

	Číslo účtu: 
	SK78 8180 0000 0070 0018 0023

	BIC/SWIFT kód:
	SPSRSKBA

	Webové sídlo (URL):
	http://www.minv.sk/

	Kontaktná/oprávnená osoba:
	[●]

	Tel. kontakt:
	[●]

	E-mail:
	[●]


  (ďalej len „poistník“)
 (poisťovateľ a poistník ďalej len „Zmluvné strany“)

Článok I.
                                                                         Úvodné ustanovenia

1.1. Zmluvné strany uzatvorili dňa [●] Rámcovú dohodu č. [●] (ďalej len „Dohoda“), predmetom ktorej je záväzok poisťovateľa poskytnúť poistníkovi služby týkajúce sa povinného zmluvného poistenia zodpovednosti za škodu spôsobenú prevádzkou služobných motorových vozidiel (ďalej len „služby“), tak ako sú služby špecifikované v Prílohe č. 1 Dohody – Opis predmetu zákazky a záväzok poistníka zaplatiť poskytovateľovi za riadne a včas poskytnuté služby dohodnutú cenu v súlade s podmienkami Dohody. 

1.2. Zmluvné strany uzatvárajú túto zmluvu v súlade s Dohodou a výzvou poistníka zo dňa [●]. 

1.3. Zmluvné strany týmto vyhlasujú, že sú spôsobilé uzatvoriť túto zmluvu a plniť záväzky v nej obsiahnuté.

1.4. Ak je Zmluvnými stranami definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte zmluvy a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia zmluvy nevyplýva inak. Ak z obsahu a kontextu ustanovenia zmluvy nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok II.
                                                                         Predmet zmluvy

1.5. Predmetom tejto zmluvy sú podmienky poskytnutia služieb povinného zmluvného poistenia zodpovednosti za škodu spôsobenú prevádzkou služobných motorových vozidiel (ďalej len „vozidlá“) vo vlastníctve Slovenskej republiky v správe Ministerstva vnútra Slovenskej republiky (ďalej len „ministerstvo“) a v správe ostatných rozpočtových a príspevkových organizácií v zriaďovateľskej pôsobnosti ministerstva, pri ktorých má poistník povinnosť uzavrieť poistnú zmluvu podľa § 3 zákona o PZP, a to k vozidlám, ktoré sú podrobne špecifikované v Prílohe č. 1 tejto zmluvy. 

1.6. Povinné zmluvné poistenie zodpovednosti za škodu spôsobenú prevádzkou motorového vozidla sa riadi Dohodou, zákonom o PZP, vyhláškou, príslušnými ustanoveniami Občianskeho zákonníka a všeobecnými poistnými podmienkami pre povinné zmluvné poistenie zodpovednosti za škodu spôsobenú prevádzkou motorového vozidla (ďalej len „VPP“), ktoré tvoria Prílohu č. 3 tejto zmluvy. Zmluvné strany sa dohodli, že v prípade rozdielov medzi ustanoveniami zmluvy resp. Dohody a ustanoveniami VPP, majú prednosť ustanovenia zmluvy resp. Dohody.

1.7. Územný rozsah poistného krytia a asistenčných služieb poskytovaných poisťovateľom je vymedzený územím Slovenskej republiky a/alebo cudzieho štátu, s ktorým Slovenská kancelária poisťovateľov uzavrela dohodu o vzájomnom vyrovnaní nárokov na náhradu škody spôsobenej prevádzkou motorového vozidla.

1.8. Rozpočtové a príspevkové organizácie v zriaďovateľskej pôsobnosti poistníka, v ktorých správe sa nachádzajú poisťované vozidlá, sú poverené vykonávaním povinností poisteného v súlade s § 10 a vykonávaním spolupráce podľa § 20 ods. 2 písm. e) zákona o PZP. Tieto organizácie sú uvedené v Zozname organizácií poverených vykonávaním povinností poisteného a vykonávaním spolupráce, ktorý sa nachádza v Prílohe č. 1a tejto zmluvy.


Článok III.
Vznik poistenia

2.1. Poistenie vozidiel podľa Špecifikácie poisťovaných vozidiel, podpísaného splnomocnenými zástupcami oboch Zmluvných strán, začína dňom ktorý je zhodný s dňom začiatku účinnosti tejto zmluvy, pokiaľ nie je uvedené inak, nie však skôr ako je deň nadobudnutia účinnosti tejto zmluvy.


2.2. Ak poistník nadobudne vozidlo, pri ktorom má povinnosť uzavrieť zmluvu o poistení zodpovednosti za škodu spôsobenú prevádzkou motorového vozidla, stáva sa táto zodpovednosť za škodu poistená dňom pridelenia tabuľky s evidenčným číslom orgánom príslušným na pridelenie tabuľky s evidenčným číslom podľa zákona č. 8/2009 Z. z. o cestnej premávke a o zmene a doplnení niektorých zákonov ( ďalej len „TEČ“). To neplatí ak poistník nezaradí vozidlo do Špecifikácie poisťovaných vozidiel v rámci jej doplnenia v súlade s Dohodou. Doplnenie Špecifikácie poisťovaných vozidiel sa poistník zaväzuje vyhotoviť do a doručiť poisťovateľovi najneskôr do desiateho (10.) dňa mesiaca nasledujúceho po mesiaci, v ktorom došlo k Nadobudnutiu vozidla. Rovnakým spôsobom sa bude aktualizovať Špecifikácia poisťovaných vozidiel aj v prípade vyraďovania vozidiel z poistnej zmluvy. Predmetné doplnenie nadobúda účinnosť až po jeho písomnom potvrdení (akceptácii) poisťovateľom, pričom po jeho akceptácii sa stáva neoddeliteľnou súčasťou zmluvy a Dohody a v príslušnom rozsahu nahrádza jej pôvodné znenie.

2.3. Zmluvné strany sa dohodli, že pri vzniku poistenia oznámia druhej Zmluvnej strane údaje o kontaktných osobách. Akúkoľvek zmenu kontaktných osôb poistníka alebo poisťovateľa alebo zmenu ich kontaktných údajov, je možné vykonať písomne a to doručením informácie o novej kontaktnej osobe alebo o jej nových kontaktných údajoch osobne alebo jej zaslaním prostredníctvom pošty, alebo elektronickou formou. Zmeny kontaktných osôb alebo zmeny ich kontaktných údajov nadobúdajú účinnosť dňom doručenia takejto informácie druhej zmluvnej strane.


Článok IV.
Doba poistenia, poistné obdobie

3.1. Táto zmluva sa uzatvára na dobu určitú, s účinnosťou odo dňa nasledujúceho po dni jej zverejnenia v Centrálnom registri zmlúv, vedenom Úradom vlády Slovenskej republiky do DD.MM.RRRR, 24.00 hod.

3.2. Poistným obdobím zmluvy je obdobie od xx.xx.202x do xx.xx.202x.

3.3. Poistné obdobie jednotlivých vozidiel poistených vo flotile sa riadi poistným obdobím flotily. Prvé poistné obdobie pre poistenie vozidla flotily, ktorého poistenie začalo po dni začiatku poistného obdobia flotily podľa bodu 4.1 tohto článku zmluvy, začína dňom začiatku poistenia uvedeným na riadne vyplnenej prihláške, ktorá tvorí Prílohu č. 7 tejto zmluvy. Koniec prvého poistného obdobia takéhoto dodatočne poisteného vozidla je zhodný s koncom poistného obdobia tejto zmluvy. Ďalšie poistné obdobia takéhoto vozidla plynú zhodne s poistným obdobím flotily. Poistné za prvé poistné obdobie bude u takéhoto vozidla stanovené pomerne podľa dĺžky trvania poistenia, ktoré vzniklo v zmysle čl. III. bod 3.2. tejto zmluvy, s výnimkou, ak poistenie takéhoto vozidla zanikne v prvom poistnom období, v ktorom zároveň došlo ku škodovej udalosti s následkom vzniku povinnosti poisťovateľa poskytnúť poistné plnenie. V takomto prípade poisťovateľovi patrí ročné poistné, ktorého výška sa pre takéto vozidlo určí v zmysle ustanovení čl. V tejto zmluvy. Pre účely tejto zmluvy sa flotilou rozumie zoznam vozidiel poistníka, pri ktorých má poistník povinnosť uzavrieť zmluvu, a ktoré sú uvedené v Špecifikácii poisťovaných vozidiel v členení do jednotlivých skupín tvoriacej Prílohu č. 1 tejto zmluvy.


Článok V.
                                                            Poistné

5.1. Cena poskytovaných služieb podľa tejto zmluvy bola stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách (ďalej len „poistné“). Poistné je výsledkom verejného obstarávania a je definované v čl. VII Dohody a jeho výška a štruktúrovaný rozpočet sú uvedené v Prílohe č. 1 tejto zmluvy. 

5.2. Výška ročného poistného je stanovená podľa sadzieb poistného pre povinné zmluvné poistenie podľa Prílohy č. 1 tejto zmluvy.

5.3. Výška ročného poistného za všetky motorové vozidlá podľa Špecifikácie poisťovaných vozidiel tvorí Prílohu č. 1 tejto zmluvy.

5.4. Zmluvné strany sa dohodli, že poistné bude uhrádzané bezhotovostne na účet poisťovateľa uvedený v záhlaví tejto zmluvy. Za okamih splnenia platobnej povinnosti sa považuje deň pripísania poistného v plnej výške na tento účet.


Článok VI. Osobitné dojednania

5.5. Poisťovateľ je povinný poskytnúť služby poistníkovi riadne a včas, v dohodnutom rozsahu, kvalite a spôsobom podľa zákona o PZP, tejto zmluvy, rámcovej dohody a ich príloh a v súlade s príslušnými právnymi predpismi. 

5.6. Predmetom tejto zmluvy nie je poistná ochranu (poistné krytie) pre podnikateľské ani iné činnosť poistníka, vrátane poistnej ochrany (poistného krytia) majetku, osôb alebo zodpovednosti za škodu, a poisťovateľ nie je povinný poskytnúť poistné plnenie ani inú súvisiacu výhodu, ak :
· takáto poistná ochrana (poistné krytie) a/alebo
· takéto podnikateľské alebo iné činnosti alebo
· takéto poistné plnenie alebo iná súvisiaca výhoda
by poisťovateľa vystavili hrozbe sankcií, zákazov, obmedzení alebo porušení vyplývajúcich z rozhodnutí Organizácie spojených národov a/alebo z obchodných alebo ekonomických sankcií, práva alebo predpisov Európskej únie, Spojeného kráľovstva alebo Spojených štátov amerických a/alebo by takýmto spôsobom došlo k porušeniu akejkoľvek inej príslušnej ekonomickej alebo obchodnej sankcie vyplývajúcej zo všeobecne záväzného právneho predpisu Slovenskej republiky.


	
Článok VII.
              Úroky z omeškania

7.1 Úroky z omeškania s plnením záväzkov podľa tejto zmluvy, ako aj úroky z omeškania poisťovateľa pri porušení jeho povinností podľa zákona o PZP, sa spravujú príslušnými ustanoveniami o zákonnom úroku z omeškania podľa predpisov uvedených v čl. II. bod 2.2 tejto zmluvy. 

	
Článok VIII.
Záverečné ustanovenia

8.1 Poisťovateľ poveruje zástupcu na rokovanie vo veciach zmluvných v osobe  [●].

8.2 Poistník poveruje zástupcu na rokovanie vo veciach zmluvných v osobe [●] a vo veciach akvizície zmluvy [●].

8.3 Zánikom tejto zmluvy alebo zánikom posledného vozidla tejto zmluvy zaniká povinné zmluvné poistenie celého súboru tejto zmluvy.

8.4 Zmluvné strany sa dohodli, že na všetky skutočnosti, ktoré nie sú touto zmluvou upravené, sa budú vzťahovať príslušné ustanovenia Dohody. V ostatných právach a povinnostiach neupravených zmluvou a/alebo Dohodou platia príslušné ustanovenia zákona o PZP, Občianskeho zákonníka a ostatných všeobecne záväzných právnych predpisov platných na území Slovenskej republiky. 

8.5 Poistník vyhlasuje a svojím podpisom potvrdzuje, že všetky údaje uvedené v zmluve, v špecifikácii poisťovaných vozidiel resp. doplnku špecifikácie poisťovaných vozidiel sú úplné a pravdivé a nezamlčal žiadnu skutočnosť týkajúcu dojednávaného poistenia.

8.6 Zmluvné strany vyhlasujú, že túto zmluvu uzatvorili slobodne a vážne, prečítali si ju, porozumeli jej a nemajú proti jej forme a obsahu žiadne výhrady.


8.7 Táto zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie zmluvy v Centrálnom registri zmlúv zabezpečí poistník.

8.8 Táto zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. Ak je poisťovateľ zahraničnou osobou alebo ak technicky nie je možné postupovať podľa predchádzajúcej vety, tak sa zmluva vyhotoví v listinnej podobe v dvoch (2) vyhotoveniach pre poistníka a dvoch (2) vyhotoveniach pre poisťovateľa, resp. po dvoch (2) vyhotoveniach pre každého poisťovateľa.

8.9 Táto zmluva má nasledujúce prílohy, ktoré tvoria jej neoddeliteľnú súčasť:

· Príloha č. 1 - Špecifikácia poisťovaných vozidiel v členení do skupín a výška ročného poistného za všetky vozidlá uvedené v Špecifikácii poisťovaných vozidiel
· Príloha  č.1a) - Zoznam organizácií poverených vykonávaním povinnosti a spolupráce poisteného
· Príloha č. 2 - Formulár pre nahlasovanie poistných udalostí (Správa o nehode)
· Príloha č. 3 - Všeobecné poistné podmienky pre povinné zmluvné poistenie zodpovednosti za škodu spôsobenú prevádzkou motorového vozidla
· Príloha č. 4 - Všeobecné poistné podmienky pre poskytovanie asistenčných služieb k povinnému zmluvnému poisteniu zodpovednosti za škodu spôsobenú prevádzkou motorového vozidla
· Príloha č. 5 - Informácia o spracúvaní osobných údajov 
· Príloha č. 6 - Informačný dokument o poistnom produkte dojednávaného poistenia
· Príloha č. 7 - Prihláška




Za poistníka:	Za poisťovateľa:

V [●] dňa [●]	V [●] dňa [●]





.......................................................	.......................................................
	
                      [●]	                                  [●]
                      [●]	                                               [●]

Príloha č. 1 Flotilovej poistnej zmluvy
[bookmark: _Hlk233358702]Špecifikácia poisťovaných vozidiel v členení do skupín a výška ročného poistného za všetky vozidlá uvedené v Špecifikácii poisťovaných vozidiel


Príloha č. 1a) Flotilovej poistnej zmluvy
Zoznam organizácií poverených vykonávaním povinnosti a spolupráce poisteného



	Športové centrum polície
	Romanova 37, Bratislava

	Horská záchranná služba
	Horný Smokovec 17052, Vysoké Tatry

	Akadémia Policajného zboru v Bratislave
	Sklabinská 1, Bratislava

	Centrum účelových zariadení
	Rekreačná 13, Piešťany

	Kúpeľno-liečebný ústav MV SR ARCO
	Ul. 17 novembra 6/2, Trenčianske Teplice

	Kúpeľno-liečebný ústav MV SR DRUŽBA
	Pod papierňou 77, Bardejov

	Kúpeľno-liečebný ústav MV SR BYSTRÁ
	Jánska dolina 2127, Liptovský Ján

	Centrum polygrafických služieb
	Sklabinská 1, Bratislava

	IVES, organizácia pre informatiku verejnej správy
	Československej armády 20, Košice



Príloha č. 2 Flotilovej poistnej zmluvy
Formulár pre nahlasovanie poistných udalostí (Správa o nehode)
Príloha č. 3 Flotilovej poistnej zmluvy
Všeobecné poistné podmienky pre povinné zmluvné poistenie zodpovednosti za škodu spôsobenú prevádzkou motorového vozidla
Príloha č. 4 Flotilovej poistnej zmluvy	
Všeobecné poistné podmienky pre poskytovanie asistenčných služieb k povinnému zmluvnému poisteniu zodpovednosti za škodu spôsobenú prevádzkou motorového vozidla


Príloha č. 5 Flotilovej poistnej zmluvy
Informácia o spracúvaní osobných údajov


Príloha č. 6 Flotilovej poistnej zmluvy
Informačný dokument o poistnom produkte










































Príloha č. 7 Flotilovej poistnej zmluvy
Prihláška


PRÍLOHA Č. 5
Zoznam subdodávateľov

	

názov
	

sídlo
	

IČO
	údaje o osobe oprávnenej konať za subdodávateľa v rozsahu meno a priezvisko, adresa pobytu, dátum
narodenia
	
Predmet subdodávky
	
Podiel subdodávky v %

	
	
	
	
	
	



Poisťovateľ vyhlasuje, že pri plnení predmetu tejto rámcovej dohody nebude využívať subdodávateľov. V prípade, ak počas trvania tejto rámcovej dohody vznikne potreba zapojenia subdodávateľa, poisťovateľ bude postupovať v súlade s podmienkami tejto rámcovej dohody a príslušnými ustanoveniami zákona o verejnom obstarávaní.








                                                                                                                                   ................................................

